Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: 
Paragraph Index: 16

b) zárójelentés és záró pénzügyi kimutatás hat hónappal a jelen Megállapodás lefutásának vagy felbontásának napja után. XI. Cikkely Az Egyesült Nemzetek Európai Gazdasági Bizottsága, konzultálva a TER Kormányzó Bizottságával, értesíti a részt vevő Kormányokat, ha — véleménye szerint — megvalósultak azok a célok, amelyekre a alapítványt létrehozták. Az ilyen értesítés dátuma a jelen Megállapodás lefutási dátuma, figyelembe véve a XIV. Cikkely szerint az ott megállapított célra történő érvényességi folytonosságot. XII. Cikkely Az Egyesült Nemzetek Európai Gazdasági Bizottságának bármelyik tagállama, valamint az Egyesült Nemzetek Európai Gazdasági Bizottságának a jelen Megállapodás szerinti ügyekben illetékességgel rendelkező szuverén tagállamai által létrehozott Bizottsággal és regionális gazdasági integrációs szervezetekkel tanácskozási státusban levő azon államok, amely(ek) részt kíván(nak) venni a Projektben, és következésképpen ebben a Megállapodásban, erről értesíti(k) az Egyesült Nemzetek Európai Gazdasági Bizottságának Végrehajtó Titkárságát. Ez utóbbi elküldi ezen értesítés egy másolatát a részt vevő Kormányoknak. 1998/26. szám Ha a Végrehajtó Bizottsághoz a jelen Megállapodás szerinti feleknek a szándékolt részvétellel kapcsolatos értesítésétől számított kilencven belül nem érkezik kifogás, akkor az illető állam vagy szervezet a jelen Megállapodás Szerződő Felévé válik, feltéve, ha vállalja, többek között, az I. Cikkely szerinti kötelezettségek teljesítését. A Végrehajtó Bizottság megfelelőképpen tájékoztatja a Feleket. XIII. Cikkely Ez a Megállapodás felbontható vagy az Egyesült Nemzetek Európai Gazdasági Bizottsága, vagy a részt vevő Kormányok által a többi félnek 30 nappal korábban elküldött írásos értesítéssel, figyelembe véve a XIV. Cikkely érvényességének folytatódását az ott leírt célokra. XIV. Cikkely A jelen Megállapodás XI. vagy XIII. Cikkely szerinti felbontása vagy lefutása után a pénzalapot továbbra is az Egyesült Nemzetek Európai Gazdasági Bizottsága birtokolja mindaddig, amíg az Egyesült Nemzetek Európai Gazdasági Bizottságánál felmerült összes kiadásokat nem elégítik ki ebből a pénzalapból. Ezután az alapítványban visszamaradt minden feleslegről a részt vevő Kormányok által megjelölt módon történik intézkedés. XV. Cikkely Ez a Megállapodás aláírásra nyitva áll minden TER állam részére, akkor lép hatályba, ha aláírták a Egyesült Nemzetek Európai Gazdasági Bizottsága és az alábbi TER részt vevő Kormányok: Magyarország, Románia és Törökország. A fentiek bizonyságául, a szabályosan meghatalmazott aláírók Genfben, két másolatban aláírták ezt az angol nyelvű Megállapodást.

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes